cyanic-selkie/wikianc huggingface dataset:
Մարդու էկոլոգիա
Անտրոպոէկոլոգիական մոնիտորինգի ստեղծումը-մարդկանց կենսագործունեության վրա շրջակա միջավայրի տարբեր գործոնների ազդեցության դիտարկման համակարգ,ինչպես նաև միջավայրի պայմանների դիտարկում և գնահատում,որոնք ազդում են բնակչության առողջության վրա,նպաստում են հիվանդությունների տարածմանը։
Բժշկա-աշխարհագրական քարտեզի ստեղծում,որոնք արտացոլում են բնակչության հիվանդությունների տարածաշրջանային տարբերությունները կապված շրջակա միջավայրի որակի վատթարացման հետ։ Բժշկա- աշխարհագրական քարտեզի համադրումը շրջակա միջավայրի աղտոտվածության քարտեզի հետ և վերականգնելով կորելացիոն կախվածությունը տարբեր բնական բաղադրիչների աղտոտվածության աստիճանի և բնույթի միջև պատկերում է կապը սեցիոէկոհամակարգի և բնակչության համապատասխան հիվանդությունների միջև։
Մարդկային օրգանիզմի վրա թույլատրելի տեխնոգեն ծանրաբեռնվածության գիտականորեն թույլատրված արժեքի որոշումը։ Համաձայն մարդու էկոլոգիայի ժամանակակից հասունացման հետ, մարդը հանդիսանում է նրա ուսումնասիրման գլխավոր օբեկտը,իսկ նրա ամբողջ շրջապատը՝ ինչպես ֆիզիկական(բնական և մարդածին), այնպես էլ սոցիալական,դիտարկվում է ինչպես շրջակա միջավայր։ Անտրոպոէկոլոգիան հահդիսանում է որպես գիտելիքների միջդիսցիպլինար շրջան, որն ընդգրկում է մարդու կենսագործունեության բժշկա-կենսաբանական, էկոլոգո-թունաբանական, հիգիենիկ, հոգեբանական ևսոցիալական ասպեկտները։ Ըստ Անանև Բ․Գ․-ի անձը կենսաբանական անհատ է և մարդ (սոցիալականի կրողը), գործունեության առարկա (գործունեության նախաձեռնողը), ինչպես նաև անբաժանելի անհատականություն (միայն նրան բնորոշ հատկանիշների կրողը)։ Առանձնացնելով մարդու սոցիալական էությունը կարելի է խոսել աշխատանքի սուբեկտի էկոլոգիայի և անհատի էկոլոգիայի մասին .։
Այն ամենը, ինչը կապված է մարդու էկոլոգիայի հետ,անմիջական կապ ունի առողջույան խնդրի հետ։ «Աշխատողի առողջությունը » կամ «մասնագիտական առողջություն» կատեգորիան պետք է համարել տնտեսական արժեք արտադրության շահութաբերության հետ միասին, իսկ առողջությունը ՝ որպես բարձր աշխատանքային ներուժի համար անհրաժեշտ պայման։
Մարդու էկոլոգիան ուղղված է անհատի առողջության պահպանման և օրինաչափության ուսումնասիրության վրա,սոցիալական միջավայրի և տեղեկատվական ոլորտի պայմաններում, ստեղծելով պայմաններ անհատի ներուժի և հնարավորությունների լիարժեք բացահայտման համար,վերականգնելով մարդու հոգում խանգարված հավասարակշռությունը վերականգնելու համար .։
Ծանոթագրություններ
Կատեգորիա:Մարդ
Սվոբոդնիի շրջան (Ամուրի մարզ)
Սվոբոդնիի շրջան (Свободненский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1926 թվականին։ Վարչական կենտրոնը՝ Սվոբոդնի ։
Աշխարհագրություն
Շրջանի տարածքի մակերեսը կազմում է 6637,73 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13253 մարդ։ Բնակչության խտությունը կազմում էր 2 մարդ/կմ²։
Արտաքին հղումներ
Կատեգորիա:Ամուրի մարզ Կատեգորիա:Ռուսաստանի շրջաններ ըստ դաշնային սուբյեկտների
Միրա (այլ կիրառումներ)
Միրա, կարող է վերաբերել՝
Կինտանա դե լա Սերենա
Կինտանա դե լա Սերենա (Quintana de la Serena), քաղաք և մունիցիպալիտետ Իսպանիայում։ Մտնում է Բադախոս պրոնվիցիայի մեջ՝ Էստրեմանդուրա ինքնավար համայնքում ։ Մունիցիպալիտետը գտնվում է Լա Սերենա շրջանում։ Զբաղեցնում է 115,3 կմ² տարածք։ Բնակչությունը կազմում է 5037 մարդ (2010 թվականի տվյալներով)։ Հեռավորությունը վարչական կենտրոնից կազմում է 140 կմ։
Միրամբո (այլ կիրառումներ)
Միրամբո, կարող է վերաբերել՝
Կաստինո (Իտալիա)
Կաստինո (Castino), կոմունա Իտալիայում, Պիեմոնտ մարզի Կունեո գավառում։
Բնակավայրի հովանավորն է համարվում Բովո Վոգերսկիյը, Մարգարիտա Անտիոխիյսկայան, ինչպես նաև սուրբ Իոսիֆը։
Արտաքին հղումներ
Կատեգորիա:Իտալիայի բնակավայրեր
Միրզա (այլ կիրառումներ)
Միրզա, կարող է վերաբերել՝
Փոքր Դվոենկա
Փոքր Դվոենկա (Малая Двоенка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Չոր Դվոենկա գետի ձախ ափին՝ 4,1 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Խոպյոր և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Տամբովկայի շրջան (Ամուրի մարզ)
Տամբովկայի շրջան (Тамбовский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1926 թվականին։ Վարչական կենտրոնը՝ Տամբովկա ։
Աշխարհագրություն
Շրջանի տարածքի մակերեսը կազմում է 2510 կմ²։
Բնակչություն
2013 թվականի մարդահամարի արդյունքներով շրջանում բնակվում էր 22490 մարդ։ Բնակչության խտությունը կազմում էր 8,96 մարդ/կմ²։
Արտաքին հղումներ
Կատեգորիա:Ամուրի մարզ Կատեգորիա:Ռուսաստանի շրջաններ ըստ դաշնային սուբյեկտների
Ջոն Հենսոն
Ջոն Ալոիսիս Հենսոն (John Aloysius Henson; ), ամերիկացի պրոֆեսիոնալ բասկետբոլիստ, ով խաղում է բասկետբոլի ազգային ասոցիացիայի ակումբ «Միլուոքի Բաքս»-ում։
Վաղ տարիներ
Ջոնը ծնվել է Գրինսբորոյում, Հարավային Կարոլինա նահանգում, Մետտա և Աննետ Հենսոնների ընտանիքում։ Նրա հայրը նույնպես խաղում էր բասկետբոլ ։
Դպրոց
Հենսոնը 3 տարի սովորել է Րաունդ-Րոկ միջին դպրոցում ։ Վերջի տարիներին նա տեղափոխվեց Սիկլս միջին դպրոց, որը գտնվում է Տամպե քաղաքում, նահանգ՝ Ֆլորիդա։
Առաջին մրցաշրջան
Ջոնը մրցաշրջանի սկզբում խաղում էր «Տար Հիլզ» ակումբի մեկնարկային կազմում։ Հետո Հենսոնը բարելավեց իր վիճակագրությունը, միջինում հավաքելով 10 միավոր ։
Երկրորդ մրցաշրջան
Հենսոնը դարձավ ամենալավ պաշտպանվող խաղացողը իր կոնֆերանսում 2001 և 2012 թվականներին։
NBA
2012 թվականի մարտի 29-ին Ջոնը հայտարարեց, որ ցանկանում է իր թեկնածությունը դնել 2012 թվականի NBA-ի դրաֆթ՝ Թաիլեր Զելլերի, Քենդալլ Մարշալի Հարիսոն Բարնսի հետ միասին ։ 2012 թվականի դրաֆթի ժամանակ Հենսոնը ընտրվեց «Միլուոքի Բաքս»-ակումբի կողմից։
Ծանոթագրություններ
Կատեգորիա:1990 ծնունդներ Կատեգորիա:Միլուոքի Բաքսի բասկետբոլիստներ Կատեգորիա:Կլիվլենդ Կավալիերսի բասկետբոլիստներ Կատեգորիա:Դետրոյթ Փիստոնսի բասկետբոլիստներ
Gojira
Գոջիրա (Gojira), ֆրանսիական դեթ-մետալ խումբ, ստեղծվել է 1996 թվականին` Ֆրանսիայի Բայոն քաղաքում։ Մինչև 2001 թվականը հայտնի է եղել Godzilla անվամբ։ Խմբի կազմի մեջ են մտնում վոկալիստ և կիթառահար Ջո Դուպլանտյեն, հարվածային գործիքների վրա նվագող Մարիո Դուպլանտյեն, կիթառահար Քրիստիան Անդրեն և բասս-կիթառահար Ժան Միշել Լաբադին։ Խմբի ստեղծման օրից խմբում երբևէ փոփոխություններ չեն եղել։ Խումբն ունի ստուդիայում թողարկված 5 ալբոմ, 2 համերգային ալբոմ, 1 սինգլ, 2 DVD։
Վաղ տարիները և Terra Incognita (1996 - 2002)
Գոջիրան ստեղծվել է 1996 թվականին Բայոնում, Դուպլանտյե եղբայրների կողմից։ Խումբը սկսել է երգեր թողարկել Godzilla անվամբ։ Առաջին դեմոն թողարկել է 1997 թվականին "Possessed " անվանումով։ Համերգային շրջագայությունից հետո, որում մասնակցում էին խմբեր, ինչպիսիք են՝ Cannibal Corpse, Edge of Sanity, Impaled Nazarene և Immortal, 1999 թվականին լիցենզավորման հետ կապված խնդիրներ առաջացան, և խումբը ստիպված էր փոխել անվանումը։ Ընտրությունը կանգ առավ Gojira անվանը ։ Նրանց առաջին ալբոմը թողարվեց 2001 թվականին "Terra Incognita" անվանումով։
The Link և From Mars to Sirius (2003−2007)
Երկրորդ ալբոմը՝ The Link-ը թողարկվեց 2003 թվականին(ավելի ուշ 2007 թվականին թողարկվեց ավելի մշակված տարբերակը) ։ Առաջին երկու ալբոմների հաջողությունից և հաջողված շրջագայություններից հետո թողարկվեց DVD՝ Բորդո քաղաքի համերգով։ 2004 թվականի մայիսի 19-ին The Link Alive-ը թողարկվեց և վաճառքի հանվեց Ֆրանսիայում։ 2005 թվականին Գոջիրան պայմանագիր է ստերագրում Listenable Records-ի հետ, որպեսզի ունենա հնարավորություն վաճառելու From Mars to Sirius ալբոմը երկրի սահմաններից դուրս։ Այնուհետև խումբը միանում է Trivium-ին Միացյալ Թագավորությունում ։ Ավելի ուշ խումբը ելույթ է ունենում Lamb of God, Machine Head խմբերի հետ 2007 թվականին ։ Սույն թվականի վերջին Գոջիրան ունեցավ մասնակցություն Radio Rebellion Tour-ում, Behemoth, Job for a Cowboy և Beneath the Massacre խմբերի հետ միասին ։
Cavalera Conspiracy և The Way of All Flesh (2008 − ներկա)
Ջո Դուպլանտյեն հրավիրվեց Cavalera Conspiracy խումբ, որպես բաս - կիթառիստ։ Խմբի ալբոմը `Inflikted-ը թողարկվեց 2008 թվականի մարտին, որին հաջորդեց շրջագայությունը, որը տեւեց մինչև 2008 թվականի կեսերը ։
Չորրորդ ալբոմը The Way of All Flesh-ը թողարկվեց 2008 թվականի հոկտեմբերի 13-ին, Listenable Records լեյբլով ։
Երաժշտական ոճը և երգերի թեմատիկան
Գոջիրայի երաժշտական ոճը ներառում է մի քանի երաժշտական ժանրեր` դեթ -մետալ (տեխնիկական դեթ-մետալ ավելի կոնկրետ), թռեշ-մետալ, պրոգրեսիվ-մետալ և գռուվ-մետալ։ Խմբին հաճախ համեմատում են խմբերի հետ, ինչպիսիք են՝ Meshuggah, Mastodon, Sepultura, Neurosis և Morbid Angel։ Գոջիրայի վրա մեծ ազդեցություն են թողել Death, Morbid Angel, Meshuggah, Metallica, Tool և Neurosis խմբերը ։ Գոջիրան նվագում է հեվի - մետալի բարձր տեխնիկական և ռիթմիկ տարբերակը՝ բռեյքդաուններով և start-and-stop րիֆֆերով։
Երգելու եղանակը միջին տեղ է զբաղեցնում հարդկոր-պանկի և դեթ-մետալ գռոուլինգում։
Ծանոթագրություններ
Կատեգորիա:Երաժշտական խմբեր այբբենական կարգով Կատեգորիա:1996 հիմնադրված երաժշտական խմբեր Կատեգորիա:1996 հիմնադրումներ Ֆրանսիայում
Ջոզեֆ Ռայթ
Ջոզեֆ Ռայթ (Joseph Wright, Joseph Wright of Derby, ), 18-րդ դարի բրիտանացի նկարիչ։
Նկարիչն առանձնանում է լուսային էֆեկտների վարպետությամբ, ինչպես նաև նկարներով, որոնք լուսավորված են մոմի լույսով։ Իր վրա կրել է կարավաջոյականության և հատկապես հոլանդացի նկարիչներ Գերիտ վան Հոնթհորստի և Հենդրիկ Տերբրյուգենի ազդեցությունը։
Գեղանկարչական արվեստում Ռայթը համարվում է արդյունաբերական թեմայի պիոներներից մեկը։ Ալքիմիայից գիտության ծնունդի մասին նրա նկարները հաճախ հիմնված էին այն թեմաների վրա, որոնք քննարկվում էին Լուսնային ընկերության, Միդլենդսում ապրող ականավոր գիտնականների ու արդյունաբերողների հավաքներում։ Դրանք արտացոլում են Լուսավորության դարաշրջանում գիտության պայքարը կրոնական աշխարհընկալման դեմ։
Կենսագրություն
Ջոզեֆ Ռայթը ծնվել է 1734 թվականի սեպտեմբերի 3-ին Դերբիում, իրավաբան Ջոն Ռայթի (1697-1767 թթ.) ընտանիքում, ով ի վերջո դարձել է քաղաքային աստիճանավոր։ Մայրը` Հաննա Բրուքսը (1700-1764 թթ.), եղել է հինգ երեխաներից երրորդը։ Ռայթն իր կրթությունը ստացել է Դերբիի քերականական դպրոցում, ինքնուս սովորել է նկարել` կրկնօրինակելով փորագրություններ։
Որոշելով դառնալ նկարիչ` Ռայթը 1751 թվականին ուղևորվել է Լոնդոն։ Երեք տարի (1751-1753 թթ., 1756-1757 թթ.) ապագա նկարիչը սովորել է լոնդոնյան ստուդիայում նշանավոր դիմանկարիչ Թոմաս Հադսոնի մոտ, ում մոտ ուսանել է նաև Ջոշուա Ռեյնոլդսը։ Մինչև 1760 թվականը Ռայթի վաղ շրջանի նկարներն արված են ուսուցչի ոճով («Օրիորդ Կեթոնի դիմանկարը», «Թոմաս Բենեթի դիմանկարը»)։
Ստեղծագործական որոնումների վաղ շրջանում` 1760-1773 թվականներին, նկարիչն ապրել է Դերբիում։ Այստեղ նա ծանոթացել է Ջոշուա Վեջվուդի (Josiah Wedgwood) կերամիկական արվեստին, ով Վեջվուդ ընկերության հիմնադիրն էր, և քիմիկոս Ջոզեֆ Փրիսթլիին։
Նկարչական իր առաջին փորձերը Ռայթը կատարել է Լիվերպուլում` կանոնավոր կերպով ներկայացնելով իր նկարները Լոնդոնի Արվեստի արքայական ընկերությունում, սակայն նրա հարազատ Դերբին ընդմիշտ մնացել է այն տեղը, ուր ապրել ու աշխատել է նկարիչը։
1773-1775 թվականներին Ջոզեֆը գտնվել է Իտալիայում, որտեղ նկարել է հին ավերակներ, օրինակ` Վերգիլիոսի գերեզմանը, ուսումնասիրել է լանդշաֆտների պատկերումը, կրկնօրինակել է դասական արձաններ և հետևել Հռոմի դիմակահանդեսի հրավառություններին։
Նեապոլում Ջոզեֆ Ռայթը դարձել է Վեզուվի հրաբխի ականատեսը, ինչը ոգեշնչել է նրան մի քանի տասնյակ նկարներ նկարելու, որոնցում պատկերել է կրակի ու խավարի դրամատիկական պայքարը։ Արդյունքում այդ խավարը հաճախ իր արտացոլումն է գտել նրա աշխատանքներում։
Նեապոլի ծովածոցին նկարիչը հետազոտել է քարանձավներ ու այրեր։ Իտալական բնությունից ստացած իր տպավորությունները նա արտահայտել է հետևյալ կերպ` «արտասովոր ու հիասքանչ մթնոլորտ, շատ մաքուր ու հասկանալի», ինչն իր արտահայտությունն է գտել նկարչի գործերում։
Երկու տարի (1775-1777 թթ.) նկարիչն աշխատել է Բաթում, որտեղ ձգտել է արժանանալ Թոմաս Գեյնսբորոյի ուշադրությանը։ Հաջողության չհասնելով` նա վերադարձել է Դերբի։
Սկսած 1778 թվականից նկարիչը ստեղծել է իր լավագույն դիմակարները` «Սըր Բրուք Բութբիի դիմանկարը», 1781, Լոնդոն, «Յուս Կոկի դիմանկարը կնոջ ու Դանիել Փարքեր Կոկի հետ», 1780-1782 թթ., Դերբիի թանգարան, «Թոմաս Գիսբորնի դիմանկարը կնոջ հետ», 1786 թ., Նյու Հեյվըն։ Այդ ժամանակից ի վեր Ռայթի ստեղծագործությունները ներկայացվում են Գեղարվեստի թագավորական ակադեմիայում` հետագայում նրա անդամը դառնլով։ Ռայթը դիմանկարներ ստեղծել էր նաև ավելի վաղ շրջանում (օրինակ` Թոմաս և Աննա Բորոուների դիմանկարները)։
Կյանքի վերջին տարիներին նկարիչը հաճախ էր հիվանդանում և բուժվում իր ընկերոջ` Էրազմ Դարվինի մոտ։
Ջոզեֆ Ռայթը մահացել է Դերբիում 1797 թվականի օգոստոսի 29-ին ընտնեկեկան շրջապատում և թաղվել Սուրբ Ալկմունդի եկեղեցու շրջակայքում։
1968 թվականին եկեղեցին քանդել են, որպեսզի տեղ ազատվի քաղաք մտնող նոր ճանապարհի կառուցման համար։ Ռայթի մնացորդները վերահուղարկավորվել են Նոթհինգեմ Ռոադ գերեզմանոցում։
Ռայթն ու իր կինն ունեցել են վեց երեխա, որոնցից երեքը մահացել են մանուկ հասակում։
Ստեղծագործություն
Ջոզեֆ Ռայթի` որպես դիմանկարչի հաջողությունը նար կայուն եկամուտ էր ապահովում։ Սակայն նա առաջին հերթին հայտնի է իր գիտական ու արդյունաբերական աշխատանքներով, որոնք լի են դրամատիզմով։ Հենց դրա շնորհիվ էլ նրա ստեղծագործությունն առանձնանում է իր ժամանակակիցների գործերից` նրան դասելով ժամանակի բրիտանացի մեծ նկարիչների շարքը։
Առաջին անգամ մեծ կոմպոզիցիաների հերոսներ են դառնում աշխատավորներն ու գիտնականները և ոչ թե աստվածաշնչյան անտիկ կերպարները։ Դերբիում նկարչի ապրելու վայրը նպաստում էր դրան, քանի որ այստեղ է դրսևորվել արդյունաբերական հեղափոխությունըայստեղ գործել են ֆաբրիկաներ, ապակյա ու կավե իրերի խանութներ։ Այս տեղերի ոգին իր արտացոլումն է գտել նկարչի շատ աշխատանքներում, օրինակ` «Դասախոսություններ արեգակնային համակարգի մասին» (1763-1765 թթ., Դերբիի գեղարվեստի թանգարան), «Փորձ օդային պոմպով» (1768 թ., Թեյթ պատկերասրահ, Լոնդոն), «Դարբնուհին» (1773 թ., Էրմիտաժ, Պետերբուրգ), «Ֆոսֆորը բացահայտող ալքիմիկոսը» (1771-1795 թթ., Դերբիի գեղարվեստի թանգարան)։
Մինչև իր կյանքի վերջը Ջոզեֆ Ռայթը մնացել է գավառական նկարիչ, սակայն իր առանձնահատուկ ոճի շնորհիվ, որը համադրում է գոթիկայի ու նորդասականության տարրերը, այն դարձել է ռոմանտիկ արվեստի նախակարապետներից։
Ռայթի գեղարվեստական ժառանգությունը հիմնականում ներկայացված է Բրիտանական արվեստի Եյլի կենտրոնում (Նյու Հեյվն), Ուոդսվորտ Ատենեումում (Հարթֆորդ), Թեյթ պատկերասրահում (Լոնդոն) և Դերբիի թանգարանում։
Արտաքին հղումներ
Կատեգորիա:Անգլիացի նկարիչներ Կատեգորիա:Անգլիացի դիմանկարիչներ Կատեգորիա:Ռոմանտիստ նկարիչներ Կատեգորիա:Ռոմանտիստ արվեստագետներ Կատեգորիա:Լոնդոնի թագավորական ընկերության անդամներ Կատեգորիա:Բրիտանացի արվեստագետներ Կատեգորիա:Բրիտանացի դիմանկարիչներ
Բարեկամություն թատրոն
«Բարեկամություն» խորհրդանշական թատրոն (1966 թ. Երևան) ՀԹԸ (այժմ` Հայաստանի թատերական գործիչների միություն) նախաձեռնությամբ։ Նպատակն է լայն հասարակությանը ծանոթացնել նշանավոր թատրոնների նվաճումներին, նպաստել նրա գեղագիտական պահանջմունքների բավարարմանը, ինչպես և թատերական գործիչների մասնագիտական մակարդակի բարձրացմանը։
Գործունեություն
«Բարեկամություն»-ի հրավերով Երևանում ելույթներ են ունեցել Մոսկվայի Փոքր (1966, բացմանը, 1971, 1982, 1983, 1984, 1986), Վաղթանգովի անվան (1966, 1975, 1979, 1980, 1981, 1984), «Սովրեմեննիկ» (1966, 1979), Մայակովսկու անվան (1966, 1976), Գեղարվեստական (1976, 1982), Լենինգրադի Գորկու անվան (1985), Վրաստանի Ռուս Թավելու անվան (1976, 1981, 1984, 1986), Սլովակյան ազգային (1976), լեհական «Ստուդիո» (1987) և բազմաթիվ այլ թատրոններ։ Թատրոնը ՀՍՍՀ կուլտմինի և ՀԹԳՄ հետ կազմակերպում է թատերական փառատոներ («Թատերական Մոսկվա», ռուսական, սովետական դրամատուրգիայի, անդրկովկասյան, շեքսպիրյան և այլն), ինչպես և նշանավոր դերասաններին և ռեժիսորներին (ՍՍՀՄ ժողովրդական արտիստներ Ռ. Սիմոնով, Ս. Զաքարյաձե, Վ. Անջափարիձե, Մ. Ուլյանով, Գ. Տովստոնոգով, Ռ. Աղամիրզյան, Դ. Բանիոնիս և ուրիշներ) նվիրված ստեղծագործական երեկոներ։ «Բարեկամություն»-ի օրինակով նույնատիպ թատրոններ են ստեղծվել միութենական մի քանի հանրապետություններում, ինչպես և Մոսկվայում։
Արտաքին հղումներ
Կատեգորիա:Երևանի թատրոններ
Լեշոկի վանք
Լեշոկի վանք (Лешочки манастир), Մակեդոնիայի ուղղափառ եկեղեցու Տետովա-Գոստիվարական թեմի վանքերի համախումբ։ Տեղակայված է Տետովոյի համայնքում Շար-Պալանինայի հարավարևելյան լանջին, ծովի մակարդակից 638 մետր բարձրության վրա, ոչ հեռու Լեշոկ գյուղակից։ Շրջանի խոշորագույն հոգևոր, կրթական և զբոսաշրջային կենտրոն։
Այս հողում առաջին քրիստոնեական կառույցները թվարկվում են դեռ 1321-1331 թվականներից, տարեգիրները վկայում են այդ տեղանքից մոտ 500-800 մ հեռավորության վրա ոչ մեծ վանքի գոյության մասին՝ մոտիկ միջնադարյան Լեշչեկ քաղաքին և Լեշեչկա գետին։ Այդ վանքի մասին տեղեկությունները չափազանց սահմանափակ են, հետազոտողները մինչ այժմ չունեն որևէ գաղափար նրա ծագման մասին։ Ըստ ենթադրություններից մեկի՝ վանքը կառուցվել է Լազար իշխանի հրահանգով, մյուս ենթադրությունը որպես հիմնադիր է ընդունում սուրբ Անտոնիին, որը հետագայում դարձավ վանքի առաջին եպիսկոպոսը։ Այս տեսքով վանքը գործել է մի քանի դարեր շարունակ։
Ժամանակակից Լեշոկի վանքը, վանական ձեռագրերի համաձայն, նոր տեղում հիմնադրված է միտրոպոլիտ Նիկանորի կողմից 1600 թվականին։ Այդուհանդերձ, 1690 թվականին շրջանի մյուս քրիստոնեական կենտրոնների հետ ամբողջությամբ ոչնչացվել է Օսմանյան կայսրության թուրքերի կողմից։
Վանքի վերածնունդն սկսվել է միայն 128 տարի անց՝ 1818 թվականին, վանահայր Կիրիլլ Պեյչինովիչի ղեկավարությամբ։ 1879 թվականին այստեղ հայտնվեց Աստվածամոր վերափոխության եկեղեցին, իսկ 1925 թվականին կառուցվեց Աթանաս Ալեքսանդրացու եկեղեցին, այժմ այդ երկու կառույցները կազմում են վանքի հիմնական մասերը։ Վանական համալիրի բոլոր կառույցները տեղակայված են բոլոր կողմերից բարձր քարե պատերով շրջափակված բավականին լայն բակում։ Ներսում, եկեղեցիների մոտ գտնվում են երկու հանրակացարան, մատուռ, գրադարան, ճաշարան, մի քանի գինու մառան։ Կենտրոնական կառույցը երկհարկանի է՝ կղմինդրե տանիքով։
2001 թվականի կոնֆլիկտի ժամանակ վանքը ենթարկվեց ալբանական ծայրահեղականների հարձակմանը, ինչի արդյունքում շատ կառույցներ թալանվեցին և քանդվեցին, մասնավորապես պայթեցվեց սուրբ Աթանասի եկեղեցին ։
Ծանոթագրություններ
Կատեգորիա:Հյուսիսային Մակեդոնիա Կատեգորիա:Կրոն
Գերմանիայի սուպերգավաթ 2010
Գերմանիայի սուպերգավաթ 2010 (գերմ.՝ 2010 DFL-Supercup), 1-ին Գերմանիայի սուպերգավաթի խաղարկությունն այդ անվան տակ։ Սուպերգավաթի եզրափակչում խաղում են նախորդ տարվա Բունդեսլիգայի և Գերմանիայի գավաթի հաղթողները։ Սուպերգավաթը անցկացվել է մինչև 1996 թվականը։ 1997-ից 2007-ը այն փոխարինվեց Գերմանիայի լիգայի գավաթով։ 2008 և 2009 թվականներին անցկացվեցին Գերմանիայի սուպերգավաթի ոչ պաշտոնական խաղեր։ 2010 թվականի Սուպերգավաթը անցկացվեց 2010 թվականի օգոստոսի 7-ին Աուգսբուրգ Արենա մարզադաշտում։
Սուպերգավաթին մասնակցեցին 2009-2010 մրցաշրջանի Բունդեսլիգայի և Գերմանիայի գավաթի հաղթող Մյունխենի Բավարիան և 2009-2010 մրցաշրջանի Բունդեսլիգայի երկրորդ տեղը գրաված Շալկե 04-ը։ Բավարիան հաղթեց 2-0 հաշվով ։
Արտաքին հղումներ
Կատեգորիա:2010 ֆուտբոլում
Այվազովսկու պատկերասրահ
Այվազովսկու պատկերասրահ, կառուցել է Հովհաննես Այվազովսկին՝ Թեոդոսիայում, 1845 թվականին, որպես տուն և արվեստանոց։ 1846 թվականին բացել է իր նկարների առաջին ցուցահանդեսը։ Դա Ռուսաստանում ժողովրդին մատչելի առաջին թանգարանն էր։ 1880 թվականին ծովանկարիչն իր տունը վերածել է հանրային պատկերասրահի։
Միջոցառումներ
Այվազովսկու պատկերասրահում կազմակերպվել են Այվազովսկու գործերի ցուցահանդեսներ, ինչպես և երեկույթներ, ուր ելույթներ են ունեցել նաև դերասան Ադամյանը, կոմպոզիտոր Ալեքսանդր Սպենդիարյանը, ջութակահար Հ. Նալբանդյանը։ Ղրիմի արվեստի այդ կենտրոնում մեծ ծովանկարչին աշակերտել են Ա. Կուինջին, Լ. Լագորիոն, Ա. Ֆեսլերը, Կ. Բոգաևսկին, Մ. Մահտեսյանը, Ս. Լատրին, Մ. Վոլոշինը։ 1921 թվականին Այվազովսկու պատկերասրահը ազգայնացվել է։ 1925 թվականից այնտեղ ցուցադրվել են նաև Այվազովսկու հետևորդների գործերը։ 1941 թվականին Այվազովսկու պատկերասրահի ֆոնդերն ու արխիվը պատերազմից փրկվել և տեղափոխվել են Երևան։
1942 թվականին, Այվազովսկու ծննդյան 125–ամյակի առթիվ, Երևանում ցուցադրվել է Այվազովսկու պատկերասրահի հավաքածուն, որը 1944 թվականին վերադարձվել է Թեոդոսիա։
Ծանոթագրություններ
Կատեգորիա:Ուկրաինայի պատկերասրահներ Կատեգորիա:Հովհաննես Այվազովսկի Կատեգորիա:1846 հիմնադրված թանգարաններ
Հրայր Կարապետյան (այլ կիրառումներ)
Հրայր Կարապետյան անունը կարող է վերաբերել հետևյալ անձանց.
Դուբյանկա (Մեդվեդիցայի վտակ)
Դուբյանկա (Дубянка), գետ Ռուսաստանում, հոսում Ատկարսկովի մարզում։ Գետաբերանը տեղակայված է Մեդվեդիցա գետի աջ ափին՝ 213 կմ հեռավորության վրա։ Գետի երկարությունը 17 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Եսայի Արծրունի
Եսայի Արծրունի (ծննդյան և մահվան թվականներն անհայտ, 3-րդից - 4-րդ դար), ասպետ, Ադամ (Ատաւ) Արծրունու որդին, Արծրունիների նախարարական տոհմից։ Եսայի Արծրունին գրել է Հունան և Բարաքիաս (մահացել է 327 թ.) նահատակների ընդարձակ վկայաբանությունը, որն էլ անցել է հունական, լատինական և հայկական Հայսմավուրքի (Յասմաւուրք) մեջ (մարտի 20-21) ։ Ասպետ Եսայի Արծրունու մասին կենսագրական այլ տեղեկություններ չկան։
Աղբյուրներ
Կատեգորիա:Արծրունիներ Կատեգորիա:Հայ իշխաններ
Եվգենյա Օլենսկայա
Եվգենյա (Եվա) Նիկիտիչնա Օլենսկայա (Yevgeniya (Yeva) Nikitiçna Olenskaya, ), խորհրդային ադրբեջանցի դերասանուհի, Աշխատանքի հերոս (1927), Ադրբեջանական ԽՍՀ ժողովրդական արտիստ (1949)։
Կենսագրություն
Եվգենյա Նիկիտիչնա Օլենսկայան ծնվել է 1900 թվականին Ղուբայում  ։ Ազգությամբ ռուս է, մանկուց իմացել է ադրբեջաներեն (թյուրքերեն) և ապագայում հայտնի է եղել որպես Եվա կամ Եվա խանում  ։ Ավագ քույրը՝ Ալեքսանդրա (Շուրա) Օլենսկայան, նույնպես ադրբեջանական հայտնի դերասանուհի է եղել ։ Քրոջ ամուսինը՝ Հեյդար Վեզիրովը՝ Ադրբեջանական ԽՍՀ հողագործության Ժողկոմխորհը, ստալինյան բռնաճնշումների ժամանակ բռնադատվել է կնոջ և երկու որդիների հետ։
1913 թվականի հոկտեմբերի 25-ին քրոջ հետ 13 տարեկանում Եվգենյան առաջին անգամ հանդես է եկել մասնագիտական դերասանական բեմում՝ խաղալով Գ. Թաղիևի թատրոնում Ուզեիր Հաջիբեկովի «Արշին մալ ալան» օպերետի առաջնախաղի ժամանակ Ասիի դերը և հետագայում իր կյանքը կապել է թատերական արվեստի հետ ։ 1913 թվականին ընդգրկվել է ադրբեջանական «Նիկաթ» դրամատիկական շրջիկ թատերախմբին, ապա տեղափոխվել «Սաֆա» թատերախումբ. աշխատել է քրոջ հետ՝ դառնալով ազգային թատրոնի առաջին դերասանուհիներից մեկը ։ 1918-1919 թվականներին աշխատել է Զուլֆիկար և Ուզեիր Հաջիբեկով եղբայրների երաժշտադրամատիկական թատերախմբում   ։ 1919 թվականին ընդգրկվել է Թյուրքական պետական թատրոնի թատերախմբին, որը հիմնադրել է Ադրբեջանի Ժողովրդավարական Հանրապետության կառավարությունը։ 1923-1926 թվականներին սովորել է Բաքվի թատերական տեխնիկումում (այժմ ՝ Ադրբեջանի մշակույթի և արվեստի պետական համալսարան) ։ 1922-1925 թվականներին աշխատել է Բաքվի ազատ երգիծական-քարոզչական թատրոնում, իսկ 1925 թվականից մինչև իր կյանքի վերջը 34 տարի շարունակ՝ Մ. Ազիզբեկովի անվան ադրբեջանական դրամատիկական թատրոնում  ։
1917 թվականին քրոջ հետ խաղացել է ռեժիսոր Բ. Սվետլովի «Արշին մալ ալան» համր ֆիլմում ։ Դարձել է առաջին դերասանուհին, որը կատարել է կնոջ դեր «Շահ Աբբաս և Խուրշիդ բանու» օպերայում և Ուզեիր Հաջիբեկովի «Արշին մալ ալան» երաժշտական կատակերգությունում ։ Իր բեմական կերպարների համար վառ բնավորություն է գտել, բեմի վրա մարմնավորելու համար ընտրել է ամբողջական և կամային բնավորություններ, հիշվել է հստակ, պարզ և քերականորեն ճիշտ արտասանությամբ՝ տարբերակիչ հոգեբանական առոգանությամբ ։ Ունենալով վոկալային տվյալներ՝ կատարել է նաև օպերային պարտիաներ ։ Հասուն տարիքում մարմնավորել է բնութագրական տատիկի, հատուկ խանդավառությամբ և ջերմությամբ ծեր կնոջ կերպարներ՝ քնքշության և փափկության երանգների համադրությամբ։ Որպես լայն խաղացանկով հայտնի դերասանուհի, որը դրամատիկ, ողբերգական, կատակերգական և բնութագրական դերեր է խաղացել, դարձել է մի շարք մրցանակների դափնեկիր ։ 1927 թվականին արժանացել է «Աշխատանքի հերոս» կոչմանը, իսկ 1949 թվականին՝ «Ադրբեջանական ԽՍՀ ժողովրդական արտիստ» կոչմանը ։
Եվգենյա Նիկիտիչնա Օլենսկայան մահացել է 1959 թվականի մայիսի 20-ին Բաքվում  ։
Համաշխարհային դրամատուրգիա
Վալիդա, Սահրա («Տարիկ իբն Զիյադ», Սամի Ֆրաշերի), Մեհրիդիլ («Սև փորսուղ», Նամըք Քեմալ), թարգմանիչ («Թուրքիայում», Նազըմ Հիքմեթ), Ջուլիետի մորաքույր («Ռոմեո և Ջուլիետ»), Դեզդեմոնա («Օթելլո»), Կորդելիա («Արքա Լիր»), Օֆելյա («Համլետ», Ուիլյամ Շեքսպիր), Միլլերի կին («Խարդավանք և սեր»), Ամալյա («Ավազակները», Յոհան Ֆրիդրիխ Շիլլեր) , Մարգարիտա («Խորթ մայրը», Օնորե դը Բալզակ), Էլիզա («Քեռի Թոմի խրճիթը», Հարիեթ Բիչըր Սթոու), Աոդա («Աշխարհի շուրջը 80 օրում»), Էլմինա («Նավապետ Գրանտի որդիները», Ժյուլ Վեռն), Դեա («Մարդը, որը ծիծաղում էր», Վիկտոր Հյուգո), Հորտենզիա («Հյուրանոցի տիրուհին», Կառլո Գոլդոնի)։
Ռուսական և խորհրդային դրամատուրգիա
Մարիա Անտոնովնա («Ռևիզոր», Նիկոլայ Գոգոլ), Արխիպովնա («Անմեղ մեղավորներ», Ալեքսանդր Օստրովսկի), Դունկա («Լյուբով Յարովայա», Կոնստանտին Տրենյով) , Օկսանա («Էսկադրայի խորտակումը», Ալեքսանդր Կոռնեյչուկ), Մանյա («Օտար երեխա» Վասիլի Շկվարկին), Վերայի տատիկ («Երիտասարդ գվարդիա», Ալեքսանդր Ֆադեև), Էռնա Կուրցիուս («Առանձնատունը նրբանցքում», Տուր եղբայրներ), Լեոկադիա Լվովնա («Դատախազի դուստրը», Յուրի Յանովսկի), Դերգաչյովա («Անձնական գործ», Ալեքսանդր Շտեյն)։
Արտաքին հղումներ
Կատեգորիա:Ադրբեջանցի դերասանուհիներ Կատեգորիա:Ռուս դերասանուհիներ Կատեգորիա:Ադրբեջանական ԽՍՀ ժողովրդական արտիստներ Կատեգորիա:Դերասանուհիներ այբբենական կարգով Կատեգորիա:20-րդ դարի դերասանուհիներ Կատեգորիա:Ադրբեջանական թատրոնի դերասանուհիներ Կատեգորիա:Ադրբեջանական համր կինոյի դերասանուհիներ
Անտուան Բերնեդե
Անտուան Բերնեդե (Antoine Bernède, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Ռեդ Բուլ Զալցբուրգի կազմում։ Խաղում է կենտրոնական կիսապաշտպանի դիրքում ։
Ռեդ Բուլ Զալցբուրգ
2019 թվականի փետրվարի 6-ին Բերնեդեն տեղափոխվեց Ռեդ Բուլ Զալցբուրգ  ։ Իր դեբյուտը Ավստրիայի առաջնությունում նշեց մարտի 17-ին՝ փոխարինելով Դիադի Սամասեկուին Վակեր Ինսբրուկի դեմ խաղում ։ Առաջին հանդիպումը թիմի մեկնարկային կազմում անցկացրեց մայիսի 5-ին՝ Աուստրիա Վիեննայի դեմ խաղում ։
Միջազգային կարիերա
Բերնեդեն ներկայացրել է Ֆրանսիան տարբեր տարիքային երիտասարդական հավաքականներում։ Մինչև 17 տարեկանների հավաքականի կազմում նա մասնակցեց 2016 թվականի Եվրոպայի առաջնությանը ։ Բերնեդեն խաղադաշտ դուրս եկավ թիմի բոլոր 3 խաղերում, իսկ Ֆրանսիան դուրս մնաց խմբային փուլից ։
Ակումբային վիճակագրություն
2019 թվականի սեպտեմբերի 7-ի դրությամբ
Ակումբային
Պարի Սեն-Ժերմեն
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ֆրանսիացի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Ռեդ Բուլ Զալցբուրգի ֆուտբոլիստներ
Սուրբ Աստվածածին եկեղեցի (Ջագիր)
Արխիվային վավերագրերում եկեղեցին վկայված է 1840-ական թվականներից։ Նախապես կոչվել է Սուրբ Գևորգ, ապա վերակառուցումից հետո օծվել որպես Սուրբ Աստվածածին (1885 թվականից ստույգ հայտնի է այս անվամբ)։
Պատմություն
Սուրբ Աստվածածին եկեղեցին 17-19-րդ դարերի կառույց է։
Նկարագրություն
Ես Սիմաւոնս կանկնեցի l̩ զխաչս եղբաւրն իմ Ուսէփին, l̩ հաւր իմ Ոհանէսին, մաւր իմ(ո)յ l̩ Նազխաթունին, թվ(ին) ՉԻԴ (1275)։
Իշխանությունների կողմից Սուրբ Աստվածածին եկեղեցին փակվել է 1928 թվականին։
Գրականություն
Կատեգորիա:Եկեղեցիներ ըստ դարի Կատեգորիա:Եկեղեցիներ այբբենական կարգով
Փոքր Զավյազկա
Փոքր Զավյազկա (Малая Завязка), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Մեծ Զավյազկա գետի աջ ափին՝ 10 կմ հեռավորության վրա։ Գետի երկարությունը 24 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Բուզուլուկ գետն է, գետի ենթաավազանը Խոպյոր գետ է։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Էնն Բալաքյան
Էնն Բալաքյան (Anna Balakian, ), հայազգի գրականագետ։ Եղել է Նյու Յորքի համալսարանի համեմատական գրականության ամբիոնի վարիչ։ 1977-1980 թվականներին նախագահել է Ամերիկյան համեմատական գրականության ասոցիացիան։ Բազմաթիվ հեղինակավոր գրքերի և հոդվածների հեղինակ է, արժանացել է բազմաթիվ մրցանակների։
Փոքր Զավյազկա
Արտաքին հղումներ
Կատեգորիա:Ռուսաստանի գետեր
Էնն Բալաքյան
Կենսագրություն
Էնն Բալաքյանն ունի հայկական արմատներ (հայկական անունը՝ Անահիտ)։ Ծնվել է Կոստանդնուպոլսում։ Երբ Էննը 11 տարեկան էր, ընտանիքը տեղափոխվել է ԱՄՆ Կոնեկտիկուտ նահանգի Նյու Բրիթեն քաղաք։ Բակալավրի աստիճան ստացել է Հանթեր քոլեջից, մագիստրոսի և դոկտորի աստիճաններ՝ Կոլումբիայի համալսարանից։ Ավարտական դպրոցում ֆրանսերեն և գրականություն է դասավանդել Հանթեր քոլեջի ավագ դպրոցում։ Նրա առաջին գիրքը՝ «Սյուռեալիզմի գրական ակունքները»,  հրատարակվել է  1947 թվականին։ Ֆրանսիական պոեզիայի հիմնադիրների այս նորարարական ուսումնասիրության ժամանակ Էնն Բալաքյանը ֆրանսիական և գերմանական ռոմանտիզմի ֆոնին հակադրել է ավանգարդ գրողներին և արվեստագետներին։ 1953 թվականից սկսել է աշխատել Նյու Յորքի համալսարանում, ութ տարի նախագահել է համեմատական գրականության բաժինը։ Բալաքյանի հաջորդ գիրքը՝ «''Սյուռեալիզմ. ճանապարհ դեպի անսահմանը» (1959),  հարուստ տեղեկացված ցուցադրություն և ջատագովություն է սյուրռեալիստական գրականության և արվեստի համար։ «Սիմվոլիստական շարժում, քննադատական գնահատական» (1969) գիրքը սիմվոլիստական պոեզիայի ամփոփ և մանրամասն հաշվետվություն է։ Նրա «Անդրե Բրետոն, գերիրապաշտության քուրմը''» (1971) սյուրռեալիստական շարժման հիմնադրի առաջին լիիրավ կենսագրականն է ։
Քրոջ՝ Նյու Յորք Թայմս բուք ռիվյուի խմբագիր և գրական քննադատ Նոնա Բալաքյանի հետ, Վիլյամ Սարոյանի և Անաիս Նինի հետ գրական շրջանակի մաս է կազմել։
2004 թվականին Միջազգային համեմատական գրական ասոցիացիան ստեղծել է Աննա Բալաքյանի անվան մրցանակը՝ խրախուսելու երիտասարդ դասախոսներին և հավերժացնելու Բալաքյանի հիշատակը ։
Աղբյուրներ
Կատեգորիա:Ամերիկահայեր Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի գրաքննադատներ Կատեգորիա:Ամերիկահայ լրագրողներ Կատեգորիա:Ամերիկացի գրականագետներ
Ես զոմբի եմ
«Ես զոմբի եմ» (iZombie), ամերիկյան հեռուստասերիալ, որը մշակել են Ռոբ Թոմասը և Դիանա Ռուջերոն։ Հեռուստասերիալի հիմքում ընկած է համանուն կոմիքսաշարը, որը ստեղծել են Քրիս Ռոբերսոնը և Մայքլ Ալրեդը, իսկ հրատարակումը կատարել է DC Comics հրատարակության Vertigo կոմիքսները։ Պրեմիերան կայացել է 2015 թվականի մարտի 17-ին The CW հեռուստաալիքով և ստացել է դրական արձագանքներ քննադատների կողմից ։
2018 թվականի մայիսի 11-ին հեռոստասերիալը երկարացվել է հինգերորդ եթերաշրջանով, որը դարձել է վերջինը ։
Սյուժե
Օրդինատոր Օլիվիա «Լիվ» Մուրի աշխարհը ոտիքց գլուխ շրջվում է այն բանից հետո, երբ խնջույքի ժամանակ նրան զոմբի են դարձնում։ Միշտ ուրախ և անհոգ աղջիկը, որն ուներ ստացված անձնական կյանք և խոստումնալից բժշկական կարիերա՝ ստիպված է լինում աշխատանքի անցնել Սիեթլի դիահերձարանում, որպեսզի մշտապես հասանելիություն ունենա ուղեղներին։ Բայց յուրաքանչյուր սպանված մարդու ուղեղը ուտելու հետ մեկտեղ, Լիվն ընդունում է նրա բնավորության գծերը և հիշողությունները, որոնք հաճախ նրան հուշումներ են տալիս այն մասին, թե ինչպես են նրանք սպանվել։ Նա օգտագործում է այդ նոր ունակությունը՝ Սիեթլի ոստիկանությանը հանցագործության բացահայտման գործում օգնելու համար, իսկ ոստիկանությունն էլ իր հերթին մտածում է, որ նա էքստրասենս խորհրդատու է։ Իր ղեկավարի՝ բժիշկ Ռավի Չակրաբարտիի օգնությամբ, որն ավելի շատ հմայված է նրա կարգավիճակով՝ քան վախեցած և հետախույզ Կլայվ Բոբինոյի գգնությամբ, որը կարծում է, որ Լիվն էքստրասենս է։ Նա պետք է օգնի Սիեթլի մարդկանց, որ հասկանա սեփական կարգավիճակը և պարզի, թե ինչպես է նա զոմբի դարձել և պայքարի հզորացող չարիքի դեմ։
Արտադրություն
Հեռուստասերիալը պատվիրվել է 2014 թվականի մայիսի 8-ին ։ 2014 թվականի մայիսի 20-ին հայտարարվել է Պեյտոն Չարլզի դերի քասթինգի նորից անցկացվելու մասին ։ Ի սկզբանե Ալեքսանդրա Քրոսնին պետք է կատարեր այդ դերը ։ Դերասանուհի Էլիսոն Միչալկան ստացել է երկրորդական դեր՝ Պեյտոն Չարլզ ։
Սկզբնական տիտրերը նկարել է Մայքլ Ալրեդը, որը կոմիքսների պաշտոնական սերիաների գլխավոր նկարիչն է ։ Գլխավոր սաունդրեքը դարձել է «Stop, I’m Already Dead» երգը, որը գրել է Deadboy & the Elephantmen ինդի խումբը ։
2015 թվականի մայիսի 6-ին հեռուստասերիալը երկարացվել է երկրորդ եթերաշրջանով, որը սկսվել է 2015 թվականի հոկտեմբերի 6-ին ։ 2016 թվականի մարտի 11-ին հեռուստասերիալը երկարացվել է երրորդ եթերշարջանով ։ 2017 թվականի մայիսի 10-ին հեռուստասերիալը երկարցվել է չորրորդ եթերաշրջանով ։ 2018 թվականին հեռուստասերիալը երկարացվել է հինգերորդ եթերաշրջանով։
Արտաքին հղումներ
Կատեգորիա:2010-ականների ամերիկյան դրամա հեռուստասերիալներ Կատեգորիա:Ամերիկյան դրամա հեռուստասերիալներ Կատեգորիա:Ամերիկյան սարսափ հեռուստասերիալներ Կատեգորիա:Ամերիկյան կատակերգական հեռուստասերիալներ Կատեգորիա:Հեռուստասերիալներ զոմբիների մասին Կատեգորիա:Անգլերեն հեռուստասերիալներ
Մադրիդի դրոշ
Մադրիդի դրոշը հանդիսանում է Իսպանիայի մայրաքաղաք Մադրիդի պետական խորհրդանիշներից մեկը։
Մադրիդի դրոշը իրենից ներկայացնում է մուգ մորեգույն պաստառ, որի կենտրոնում տեղակայված է Մադրիդի զինանշանը։ Դրոշը ստեղծվել է 2:3 համամասնությամբ։ Մորեգույնի երանգները համապատասխանում են Պանտոնի գունային 207 և 208 մոդելներին։
Ելակի ծառին հենված արջի նշանակությունը հստակ հայտնի չէ, բայց ըստ հայտնի մի տեսակետ՝ արջն ու ծառը իրենցից ներկայացնում են հոգևորականության և քաղաքացիների միջև տնտեսության համար մղվով վեճը։ Յոթ աստղերը ներկայացնում եմ Մեծ Արջ համաստեղությանը ամենամոտ յոթ աստղերը։ Այս աստղերը խորհրդանշում են Հյուսիսային աստղը և, հետևաբար, հյուսիսային ուղղությունը, որի վրա գտնվում են մյուս բոլոր աստղերը։ Աստղերը ներկայացնում են Մադրիդը որպես վայր, ուր տեղակայված է կառավարությունը։
Կատեգորիա:Իսպանիայի դրոշներ Կատեգորիա:Մադրիդ Կատեգորիա:1967 դրոշներ Կատեգորիա:Բնակավայրերի դրոշներ
Տինդայի շրջան
Տինդայի շրջան (Тындинский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1930 թվականին։ Վարչական կենտրոնը՝ Տինդա ։
Աշխարհագրություն
Շրջանի տարածքի մակերեսը կազմում է 71300 կմ²։
Կոշիս
Ծանոթագրություններ
Կատեգորիա:Լառնակայի շրջանի բնակավայրեր Կատեգորիա:Կիպրոսի գյուղեր
Տինդայի շրջան
Բնակչություն
2010 թվականի մարդահամարի արդյունքներով շրջանում բնակվում էր 15786 մարդ։ Բնակչության խտությունը կազմում էր 0,22 մարդ/կմ²։
Արտաքին հղումներ
Կատեգորիա:Ամուրի մարզ Կատեգորիա:Ռուսաստանի շրջաններ ըստ դաշնային սուբյեկտների
Աուսֆալյան դարպասներ
Աուսֆալյան դարպասներ (նաև` ելքային դարպասներ, Ausfalstor, արտագրոհի դարպասներ), Կալինինգրադի պահպանված քաղաքային յոթ դարպասներից մեկը։ Տեղակայված է Գվարդիական պողոտայի և Գորնի փողոցի խաչմերուկի հարավ արևմտյան անկյունում, 1200 գվարդիականների հուշարձանի անմիջական մոտակայքում։
Պահպանված դարպասներից Աուսֆալյանը վերակառուցվել է ավելի բարձր աստիճանով։
Պատմություն
17-րդ դարի քսանական թվականներին, մոտավորապես ներկայիս դարպասների տեղում կառուցված առաջին դարպասները, գտնվում էին քաղաքի պաշտպանական բերդապատնեշի շրջակայքում։ Հետագայում, 1866 թվականին, դարպասները նորից կառուցվեցին աղյուսային գոթիկայի ոճով։ 19-րդ դարում կառուցված Աուսֆալյան դարպասները նախատեսված էին միայն հետիոտների համար և ավելի նվազ նշանակալի էին մնացած քաղաքային դարպասների համեմատ (որի մասին է վկայում նրա համեմատաբար աղքատ ճարտարապետական ձևավորումը )։ Նոր Աուսֆալյան դարպասները  նախագծել է ճարտարապետ Լյուդվիգ ֆոն Աստերը։ Դարպասները հենց սկզբից մխրճված էին բերդապատնեշի մեջ և փաստացի գտնվում էին հողի մակարդակից ցածր։ 20-րդ դարում կառուցվեց դարպասի միակ ուղանցումը, իսկ 1910 թվականին ինչպես մյուս դարպասները, Աուսֆալյան դարպասները հանձնվեցին քաղաքի ռազմական գերատեսչությանը։
Պատերազմի ժամանակ Աուսֆալյան դարպասները վերասարքավորվեցին որպես զորահրամանատարական ղեկավարման կետ։ Դարպասների ներքին ընդարձակ տարածքները բետոնե պատերով բաժանվեցին առանձին հատվածների, որոնց միջև ընկած տարածքները փակվեցին հերմետիկ պաշտպանական դռներով։
Պատերազմից հետո դարպասները օգտագործվում էին որպես պահեստներ, հետագայում, որպես ռմբապաստարան հարակից տարածքում գտնվող դպրոցի և ոստիկանության համար։
1993 թվականին դարպասների վերին հատվածում, Գվարդիական պողոտայի երթևեկելի մասի մակարդակին հավասար կառուցվեց Սուրբ Գևորգի ուղղափառ մատուռը, նվիրված Քյոնիգսբերգի գրոհի ժամանակ զոհված խորհրդային զինվորների հիշատակին։
Ճարտարապետություն
Աուսֆալյան դարպասները ունեն միայն մեկ ուղանցում, որն արտաքինից դուրս է գալիս սանդուղքով և բավականին նեղ կամրջակով (որոնց հետքերը պահպանվել են մինչ այժմ), ինչը հաստատում է այն փաստը, որ դարպասները նախատեսված են եղել միայն հետիոտների համար։ Անցուղու կողմերում տեղակայված են կազեմատներ հրակնատներով դիմային և կողային հրաձգության համար։ Ուղանցումը փակվում է սոխաձև կամարով, որը զարդարված է ատամնավոր շրջակալներով։ Դեպի խրամ դուրս եկող դարպասի կողային պատերը երեսապատված են գրանիտե սալիկներով զարդարված  քառակուսի կոպտատաշ քարով։
Անցուղու վրա տեղակայված է մարտական հարթակ ատամնավոր ճաղաշարով։ Դեպի քաղաքի կողմն ուղղված դարպասի ճակատային մասի արտաքին տեսքի մասին ոչինչ հայտնի չէ, քանի որ այն ծածկված է հողով և լուսանկարներ չեն պահպանվել։
Արտաքին հղումներ
Կատեգորիա:Ռուսաստանի մշակութային ժառանգություն Կատեգորիա:Կալինինգրադի մարզի տեսարժանություններ Կատեգորիա:Կալինինգրադի քաղաքային դարպասներ Կատեգորիա:Ռուսաստանի մշակութային ժառանգության օբյեկտներ
Վերմանդովիլե
Վերմանդովիլե (Vermandovillers), համայնք Ֆրանսիայի Պիկարդիա մարզի Սոմ գավառում ։
Լիամ Փեյն
Լիամ Ջեյմս Փեյնը (Liam James Payne, ), անգլիացի երգիչ, երգահան և պրոդյուսեր, One Direction հայտնի խմբի անդամ։ Կարիերան սկսել է 2008 թվականին մասնակցելով անգլիական "Իքս Ֆակտոր" նախագծին։ Նախագծից դուրս մնալուց հետո Փեյնը 2010 թվականին ևս մեկ անգամ մասնակցում է նախագծին, որտեղ միանալով 4 տղաների, ստեղծվում է One Direction խումբը ։
Վերմանդովիլե
Աշխարհագրություն
Գտնվում է Փարիզ քաղաքից 115 կմ հյուսիս, Ամյեն քաղաքից 35 կմ արևելք։
Լիամ Փեյն
Փեյնը նաև ֆիլմերի և սերիալների մեջ է հայտնվել, որոնցից են iCarly սերիալը և One Direction-ի ինքնակենսագրական ֆիլմ This is us-ը։
Վերմանդովիլե
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Լիամ Փեյն
Օne Direction-ի անդամ դառնալուց ի վեր, Փեյնը խմբի մյուս անդամներ Նայլ Հորանի,Հարրի Սթայլսի,Լուի Թոմլինսոնի և նախկին անդամ Զեյն Մալիկի հետ, չորս հաջողակ ալբոմ են թողարկել, համաշխարհային շրջագայությունների ժամանակ ելույթ ունեցել, շահել բազմաթիվ մրցանակներ։ Նրանց “What Makes You Beautiful” սինգլը համարվում է “ամենաշատ վաճառված” սինգլներից մեկը։
Վերմանդովիլե
Տնտեսություն
2010 թվականին ուներ 80 աշխատունակ (15-64 տարեկան) բնակիչ, որոնցից ակտիվ էին 61-ը, իսկ ոչ ակտիվները` 19։ Ակտիվության ցուցանիշը կազմում է 76,3 %։ 61 աշխատունակ մարդկանցից աշխատել է 55 անձ (28 տղամարդ և 27 կին)։ Գործազուրկ են եղել 6 անձ (2 տղամարդ և 4 կին)։ 19 անաշխատունակներից 8-ը եղել են աշակերտներ կամ ուսանողներ, 3-ը` թոշակառուներ, իսկ 8-ը չեն աշխատել տարբեր պատճառներով ։
Լիամ Փեյն
Փեյնը հայտնվել է "Attitude Magazine"-ի շապիկին, "Տարվա ամենակրքոտ տղամարդ" մրցանակին արժանանալուց հետո։
Մանկությունը
Փեյնը ծնվել է Վոլվհամփթոնում Քարեն և Ջեոֆ Փեյների ընտանիքում։ ՈՒնի երկու քույր՝ Նիքոլան և Ռութը։ Մինչև 4 տարեկան Փեյնը հաճախակի բուժզննումներ էր անցնում հիվանդանոցում, քանի որ նրա երիկամներից մեկը չէր գործում։ Որպեսզի կարողանա ցավը հաղթահարել, Փեյնը օրական 32 պատվաստում էր ստանում թևերին։ Աշակերտական տարիներին Փեյնը մեծ արդյունքների է հասել սպորտի մեջ։ Աչքի է ընկել «Վազք» մարզաոճում։ Նրա անունը հայտնվել է Անգլիայի ազգային հավաքականի մարզիկների շարքում, որոնք մասկացելու էին 2012 թվականի Օլիմպիական Խաղերին։ Փեյնը ծաղրվել է դպրոցում, որի պատճառով էլ հաճախել է բռցքամարտի։ Հանձնել է 11 GCSE թեստ, որից հետո էլ թևակոխել է երաժշտական ասպարեզ։ 14 տարեկան հասակում երգել է 26,000-անոց հանդիսատեսի առաջ, ֆուտբոլային խաղի ժամանակ։ Ըստ Փեյնի Ֆարել Վիլլիամսը և Ջասթին Թիմբերլեյքը մեծ ազդեցություն ունեն երաժշտական ասպարեզի վրա։ Փեյնը ասել է "Ֆարել Վիլլիամսը մի մարդ է, ով ինձ շատ է ոգեշնչել։ Մի քանի շաբաթ առաջ իր պրոդյուսերի հետ էի զրուցում և հարցրի թե ինչպիսինն էր Ֆարելը երիտասարդ հասակում։ Իսկ նա ասաց, որ իմ տարիքում դաշնամուրի կլավիատուրա անգամ չէր կարողանում սեղմել։ Եվ դա ինձ հրաշալի թվաց, քանի էր ես կարծում էի, որ ես գիթար սովորելու համար բավական մեծ եմ:"
Երաժշտական կարիերա
Իքս Ֆակտոր Սկզբում Փեյնը մասնկացել է Իքս ֆակտորին 2008 թվականին, 14 տարեկան հասակում։ Նա անցավ երկրորդ փուլ Ֆրանկ Սինատրայի "Fly me to the moon" երգը կատարելուց հետո։ Նա դուրս մնաց "Boot camp"ից, սակայն Սայմոն Քովելը միտքը փոխելով Փեյնին խնդրում է վերադառնալ "Judge's house": Այս դեպքից հետո Փեյնը ստանում է "Վերադարձած երեխա" մականունը ։ Փեյնը դուրս է մնում այս փուլում ևս, իսկ Սայմոն Քովելը նրան առաջարկում է վերադառնալ հաջորդ տարիներին։ Փեյնը վեռադառնում է 2010 թվականին կատարելով Ջուլի Լոնդոնի "Cry me a river" երգը, որով նա արժանանում է Քովելի հոտնկայս ծափահարությանը և 4 դրական ձայնի։ "Judge's house-ում" անհաջողության մատնվելուց հետո Նիքոլ Շերզինգերի առաջարկությամբ Փեյնը ուրիշ 4 տղաների հետ խումբ են կազմում և դառնում "Խումբ" կատեգորիայի մասնակից ։ Երկու շաբաթ ծանոթանալուց և փորձ անելուց հետո, նրանք հանդես են գալիս "Torn" երգով։ Նրանք մի անգամից հայտնի են դառնում Անգլիայում և գրավում երրորդ տեղը ։
One Direction
“Իքս Ֆակտորից” հետո One Direction-ը Սայմոն Քովելի Syco Records ընկերության հետ պայմանագիր ստորագրեց ։ Նրանք իրենց առաջին ալբոմը թողարկեցին 2011 թվականին, անունը ՝ Up All Night, որին հետևեց նրանց երկրորդ ՝ Take me home ալբոմը ՝ 2012 թ.-ին։ Նրանք 2013 թվականին նկարահանեցին կենսագրական ֆիլմ կոչելով այն “this is us”: ՖԻլմը առաջին մեկ շաբաթում մոտ 30 միլիոն դոլար եկմաուտ ստացավ։ Երրորդ ալբոմ “Midnight Memories”-ը թողարկվեց 2013 թվականին, իսկ 2014 թվականին խումբը թողարկեց իրենց չորրորդ ՝”four” ալբոմը ։ One Direction-ը 58 տարվա մեջ առաջին խումբն է, ում առաջին չորս ալբոմները Billboard Hot 200 աղյուսակում առաջին հորիզոնականում են ։ Նրանց հինգերորդ ալբոմ "Made in the AM-ը" թողարկվելու է նոյմեբերի 13-ին, 2015։ Նրանց Take me home շրջագայության ժամանակ նրանք կատարել են Վեաթուսի "Teenage Dirtbag" երգը։ Երգում երգիչը մի հատված աղջկա ձայնով է կատարում։ Փեյնը երգի այս մասը կատարել է ֆալսեթթոով։ Երգիչը Փեյնին ասել է "Դու կարող ես իմ աղկջա մասը անել, երբ ցանկանաս" Խմբի անդամ Զեյն Մալիկի գնալուց հետո, Փեյնը նրա վոկալների մասը վերցրել է իր վրա ։ Հարրի Սթայլսը ասել է, որ Լիամը իր վրա է վերցրել բոլոր "բարձր նոտաները": Փեյնը երգերի գրառման մեջ մեծ դեր է խաղում։ Նա մասնակցել է երրորդ և չորրորդ ալբոմների գրառման աշխատանքերին ։
Անձնական կյանք
Փեյնը սկսեց ժամադրել Իքս Ֆակտորի պարուհի և մոդել Դանիել Փիզերին 2010 թվականին։ Նրանք բաժանվեցին 2012 թվականի սեպտեմբերին, ապա ետ միացան դեկտեմբերին։ Նրանք վերջնականապես ավարտեցին հարաբերությունները 2013 ապրիլին ։ Փեյնը սկսեց ժամադրել նախկին դասարանցի Սոֆիա Սմիթին 2013 թվականին ։ Փեյնը ունի երեք շուն։ Alaskan Klee Kai Լոկի անունով, Great Dane Ուաթսոն անունով և մեկ փոքր շուն Ռալֆ անունով։ Փեյնը իր լավագույն ընկեր Էնդի Սամուելսին փրկել է կրակից 2013 թվականի օգոստոսին ։ Փեյնը նաև պաշտպանել է մի մատուցողուհու, որի նկատմամբ անբարոյական քայլեր էին ձեռնարկվել ։ Փեյնը նաև փրկել է Քելվին Հարրիսին մի սարսափելի միջադեպից Մայլի Սայրուսի ծննդյան միջոցառման ժամանակ 2013 թվականին։ Փեյնը անգլիացի արտիստ Քեթի Վաիսելի ընկերն է, ում մխիթարել է նրա բաժանման ժամանակ ։ Burger King ռեստորանը իր Chicken Fries-ը ետ ճաշացանկ մտցնելուց հետո, հատուկ շնորհակալություն է հայտնել Փեյնին, որպես այս քայլի գլխավոր ոգեշնչող։
Ծանոթագրություններ
Կատեգորիա:Անգլիացի երգիչ-երգահաններ Կատեգորիա:Անգլիացի երգիչներ Կատեգորիա:Բրիտանացի պրոդյուսերներ Կատեգորիա:Անգլիացի երաժիշտներ
Քաղցր աղբյուրը (մուլտֆիլմ)
Քաղցր աղբյուր (Сладкий родник), խորհրդային նկարված մուլտիպլիկացիոն ֆիլմ, որն ստեղծվել է ռեժիսոր Իվան Ակսենչուկի կողմից, 1982 թվականին, «Սոյուզմուլտֆիլմ» ստուդիայում, դարգինցի խորհրդային գրող Աբու-Բաքար Ահմադխանի կողմից։
Հեքիաթը երեխաներին սովորեցնում է լինել առատաձեռն. ագահ վարազից, որը չէր ցանկանում կիսվել որևէ մեկի հետ, աղբյուրը հեռանում է բարի ավանակի մոտ, որն ուրախ էր ցանկացած մեկին թույլ տալ հագեցնել իր ծարավը։
Մուլտֆիլմի երաժշտությունը գրվել է կովկասյան ազգային մոտիվների օգտագործմամբ։
Սյուժե
Բարի ավանակը իջնում է սարից աղբյուրի մոտ, կաթիլ առ կաթիլ հավաքում է երկու մեծ սափորով ջուր և տանում է դրանք աուլ, որպեսզի բաժանի քաղցր ջուրը նրանց, ով դրա կարիքն ունի։ Բայց ագահ վարազը թույլ չի տալիս նրան տանել ջուրն` ասելով, թե դա իր ճանապարհն է, քանի որ այն անցնում է իր դարպասի մոտով։ Վարազը խմում է մի սափոր ջուրը և թափում է երկրորդ սափորը, իսկ աուլի բնակիչներին հասնում են ընդամենը կաթիլներ։
Շոգից լիզելով մեծ քարը` ցուլիկը պատահաբար հրում է այն, որի տակից սկսում է մի աղբյուր բխել։ Դա նկատում է միայն վարազը, որն ստիպում է ցլիկին լռել։ Գիշերը ջրի ձայնից ավանակն արթնանում է։ Նա տեսնում է վարազին` աղբյուրի մեջ լողանալիս, բայց կարծում է, որ դա միայն երազ է։ Վարազը մանրամասնորեն ծածկում է աղբյուրը։
Առավոտյան ավանակը բոլորին պատմում է, ինչպիսի կախարդական երազ է տեսել ինքը։ Կենդանիները պատկերացնում են, որ ինչ կլիներ, եթե աուլում հանկարծակի աղբյուր բխեր. աքլորի ձայնն ավելի զրնգուն կլիներ, ոչխարի բուրդը` ավելի առատ, իսկ ցլիկը կմեծանար։
Ցլիկը չի դիմանում և պատմում է, որ դա երազ չէ, որ իսկապես աուլում աղբյուր կա։ Ճնշելով դիմադրող վարազին` կենդանիները հրում են քարը, բայց այնտեղ միայն չոր հող էր։ Վարազը կատաղությամբ նետում է գլաքարը, այն թռչում է և ուղիղ ընկնում է ավանակի տան մոտ գտնվող ջրափոսի մեջ։ Հենց այդ ժամանակ այդտեղից սկսում է բխել ուժեղ աղբյուր։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր կենդանիների մասին Կատեգորիա:Իվան Ակսենչուկի մուլտֆիլմեր Կատեգորիա:1982 մուլտֆիլմեր
Միերվալդիս Բիրզե
Միերվալդիս Բիրզե (Miervaldis Birze, ), լատվիացի գրող, հրապարակախոս, բժիշկ, Հոլոքոստը վերապրած։
Կենսագրություն
Միերվալդիս Բիրզեն ծնվել է 1921 թվականին Ռույիենա քաղաքում։ 1933 թվականին ավարտել է միջնակարգ դպրոցը։ 1940 թվականին Խորհրդային զորքերի Լատվիա մտնելուց հետո միացել է Երիտասարդ կոմունիստների լիգային։ 1941 թվականին գերմանացիների կողմից Լատվիայի օկուպացիայի ժամանակ ձերբակալվել է, հայտնվել է Վալմիերայի բանտում, այնուհետև տեղափոխվել է Սալասպիլսի համակենտրոնացման ճամբար, որտեղ հարկադիր աշխատանք է կատարել։ 1944 թվականի հուլիսին 1,200 անձանց հետ տեղափոխվել է Գերմանիա՝ Բուխենվալդի համակենտրոնացման ճամբար։ 1945 թվականի ապրիլին ճամբարի էվակուացիայի ժամանակ Բիրզեն կարողացել է փախչել։ Փորձել է հայրենիք հասնել Լեհաստանով, որտեղ նրան ձերբակալել են, և նա հայտնվել է Գրոդնոյի ստուգման-զտիչ ճամբարում։ Համակենտրոնացման ճամբարներում անցկացրած ժամանակաշրջանի ապրումներն ու հույզերը տեղ են գտել նրա գրական ստեղծագործություններում, մասնավորապես՝ «Սառույցի տակ էլ գետը հոսում է» վիպակում։
1949 թվականին ավարտել է Լատվիայի համալսարանի բժշկական ֆակուլտետը։ Որպես բժիշկ աշխատել է Ցեսիս քաղաքում։
Մահացել է 2000 թվականին ։
Ստեղծագործություններ
Պատմվածքների առաջին ժողովածուն՝ «Առաջին ծաղիկներ»-ը լույս է տեսել 1956 թվականին։ «Սառույցի տակ էլ գետը հոսում է» (1958, հայերեն, 1963) վիպակի համար արժանացել է ԼԽՍՀ պետական մրցանակի։ Վիպակը հրատարակվել է տարբեր լեզուներով, այդ թվում և հայերեն։ Երեխաների համար գրել է «Ինչպես ծնվեց պատմվածքը» (1961) ժողովածուն։
Աղբյուրներ
Rožkalne, Anita; LU literatūras, folkloras un mākslas institūts (2003). Latviešu rakstniecība biogrāfijās (in Latvian). Riga: Zinātne. p. 87. ISBN 9984-698-48-3. OCLC 54799673
Արտաքին հղումներ
Կատեգորիա:Լատիշ գրողներ Կատեգորիա:Լատիշ բժիշկներ Կատեգորիա:Լատվիայի համալսարանի շրջանավարտներ Կատեգորիա:20-րդ դարի վիպասաններ Կատեգորիա:Հոլոքոստից փրկվածներ Կատեգորիա:Հրապարակախոսներ Կատեգորիա:Լատիշ վիպասաններ
Քաթայիբ
Քաթայիբ կամ Լիբանանյան փաղանգ, (حزب الكتائب اللبنانية‎‎‎) Լիբանանի մայրաքաղաք Բեյրութում գործող քաղաքական կուսակցություն, որը պաշտպանում է Լիբանանում Մարոնիտ կաթոլիկ եկեղեցու շահերը։ Կուսակցությունը հատկապես իր դիրքերը ամրապնդել է 1975-1990 թվականներին Լիբանանի քաղաքացիակա պատերազմի ժամանակ։
Լիբանանի քաղաքացիական պատերազմից հետո երկիրը ընկավ ճգնաժամի մեջ և երկրի ընդիմադիր ուժերի նախաձեռնությամբ երկրում անցկացվեցին նոր արտահերթ քվեարկություններ, որի ժամանակ Քաթայիբ կուսակցությունը չկարողացավ դառնալ Լիբանանի խորհրդարանի բացարձակ առաջատարը։
Կուսակցության համախոհները ունի որոշակի նպատակներ և ձգտումներ որոնք իրենց հերթին պաշտպանում են Մարոնիտ կաթոլիկ եկեղեցու շահերը։ Բացի այդ, նրանք նպատակ ունեն նաև երկրում սահմանել ազգային կոնսերվատիզմ, բացարձակ ֆեդերալիզմ և քրիստոնեական ժողովրդավարություն։